Христо Смирненски
В Механата
Акварел

chitanka.info

Кажи, Геле, кажи, душо,

кажи, сърце благо,

що за миро днес се слуша,

кажи нещо драго!

Че ли скоро мир да стане,

туа на земята?

Или още че се мае

да мъчи раята?

Що си мислят големците?

Па̀ ли че се бием?

Да си чукаме главите,

борч за да добием?

Три години си мръзнахме

сите у окопо

и току-що се върнахме —

плащай си на попо!

Геле саде си надига

шулета с мастика,

ту се мръщи, ту намига —

нече политика!

Кой що сака, нека прави

— пет пари не дава.

И свето да се удави,

око му не шава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.